Komission asetus (EY) N:o 1722/2002, annettu 27 päivänä syyskuuta 2002, tuontitodistusten myöntämisestä 30 päivänä syyskuuta 2002 lampaan- ja vuohenliha-alan tuotteille GATTin/WTO:n mukaisissa muissa kuin maakohtaisissa tariffikiintiöissä vuoden 2002 neljänneksi vuosineljännekseksi



Virallinen lehti nro L 260 , 28/09/2002 s. 0019 - 0019



Komission asetus (EY) N:o 1722/2002, annettu 27 päivänä syyskuuta 2002, tuontitodistusten myöntämisestä 30 päivänä syyskuuta 2002 lampaan- ja vuohenliha-alan tuotteille GATTin/WTO:n mukaisissa muissa kuin maakohtaisissa tariffikiintiöissä vuoden 2002 neljänneksi vuosineljännekseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoston asetuksen (EY) N:o 2467/98 soveltamista koskevista yksityiskohtaisista säännöistä lampaan- ja vuohenliha-alan tuotteiden tuonnin ja viennin osalta 26 päivänä kesäkuuta 1995 annetun komission asetuksen (EY) N:o 1439/95(1), sellaisena kuin se on viimeksi muutettuna asetuksella (EY) N:o 272/2001(2), ja erityisesti sen 16 artiklan 4 kohdan, sekä katsoo seuraavaa: (1) Asetuksen (EY) N:o 1439/95 II B osastossa vahvistetaan yksityiskohtaiset soveltamissäännöt, jotka koskevat CN-koodeihin 0104 10 30 , 0104 10 80 , 0104 20 90 ja 0204 kuuluvien tuotteiden tuontia GATTin/WTO:n mukaisissa muissa kuin maakohtaisissa tariffikiintiöissä. Asetuksen (EY) N:o 1439/95 16 artiklan 4 kohdan mukaisesti olisi vahvistettava, missä määrin vuoden 2002 neljännen vuosineljänneksen osalta jätetyt tuontitodistushakemukset voidaan hyväksyä. (2) Jos määrät, joista tuontitodistushakemuksia on jätetty, ovat suuremmat kuin asetuksen (EY) N:o 1439/95 15 artiklan mukaisesti tuotavissa olevat määrät, kyseisiä määriä olisi vähennettävä yhtenäisellä prosenttimäärällä asetuksen (EY) N:o 1439/95 16 artiklan 4 kohdan b alakohdan mukaisesti. (3) Jos määrät, joille todistuksia on haettu, ovat pienemmät tai yhtä suuret kuin asetuksessa (EY) N:o 1439/95 säädetyt määrät, kaikki todistushakemukset voidaan hyväksyä. (4) Hakemuksia on jätetty Ranskassa Etelä-Afrikasta ja Namibiasta peräisin olevista tuotteista ja Yhdistyneessä kuningaskunnassa Dubaista/Arabiemiirikunnista peräisin olevista tuotteista, ON ANTANUT TÄMÄN ASETUKSEN: 1 artikla Ranska myöntää 30 päivänä syyskuuta 2002 asetuksen (EY) N:o 1439/95 II B osaston mukaiset tuontitodistukset, joista on jätetty hakemukset 1 päivän ja 10 päivän syyskuuta 2002 välisenä aikana. Etelä-Afrikasta ja Namibiasta peräisin oleville CN-koodiin 0204 kuuluville tuotteille haetut määrät myönnetään kokonaisuudessaan. 2 artikla Yhdistynyt kuningaskunta myöntää 30 päivänä syyskuuta 2002 asetuksen (EY) N:o 1439/95 II B osaston mukaiset tuontitodistukset, joista on jätetty hakemukset 1 päivän ja 10 päivän syyskuuta 2002 välisenä aikana. Dubaista/Arabiemiirikunnista peräisin oleville, CN-koodiin 0204 kuuluville tuotteille haetut määrät myönnetään kokonaisuudessaan. 3 artikla Tämä asetus tulee voimaan 28 päivänä syyskuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä syyskuuta 2002. Komission puolesta J. M. Silva Rodríguez Maatalouden pääjohtaja (1) EYVL L 143, 27.6.1995, s. 7. (2) EYVL L 41, 10.2.2001, s. 3.